《和林次中五鬣松》
宋代·李复

仙人五色鼎中丹，丹养松根叶不添。云散细风梳碧缕，龙离远峤奋苍髯。

雨衣铁涩封霜甲，露点珠明滴翠纤。采酿春醪能愈疾，欲求方法检书签。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。